Adam Tas drink, dig en eet by die US Woordfees - Gerdus Senekal | LitNet
Gerdus Senekal, Carel Taljaard2013-02-12
Hoe lyk die behoefte aan 'n instansie soos Adam Tas op ander kampusse in die land? Het julle planne om in hierdie opsig uit te brei, of fokus julle eerder uitsluitlik op Stellenbosch? Ek het my doodgesukkel om via die internet meer oor die organisasie te wete te kom – maak julle hoofsaaklik staat op mondelingse oorlewering onder Stellenbosch-studente vir bewusmaking van Adam Tas se bestaan, of hoe? Ons as Adam Tas wil baie graag uitbrei, maar omdat ons 'n studentevereniging is wat deur studente bestuur word, is tyd 'n probleem. Al ons bestuurslede het 'n passie vir die vereniging en sou graag wou uitbrei, maar ons tyd is min en hulpbronne nie genoeg nie. Ons probeer die vereniging soveel moontlik in die media se lig stel, sodat ander instansies moontlik ons idee sal volg. Ons is bewus dat ons moeilik is om op te spoor en daarom is bemarking een van die top prioriteite van die jaar.